**האיגוד הבין־לאומי לאופניים** (בצרפתית: **Union Cycliste Internationale**, בראשי תיבות: **UCI**) הוא הגוף העליון המנהל את ענף האופניים בעולם. משרדי UCI נמצאים באגל בשווייץ. נשיא ה-UCI הנוכחי הוא דוויד לפארטייה מצרפת שהתמנה לתפקיד בשנת 2017.

UCI מנפיק רישיונות תחרות לרוכבים ומכתיב חוקים משמעתיים, בנושאים כמו נטילת סמים אסורים. כמו כן מנהל UCI את דירוג מרוצי האופניים, את דירוג הרוכבים על פי הישגיהם ואת שיטות הניקוד בענפי האופניים השונים, אופני הרים, אופני כביש, אופני מסלול ועוד. בנוסף אחראי ה-UCI על אליפויות העולם בענפים השונים, שבמסגרתן המתחרים מייצגים את מדינתם ולא קבוצות מסחריות. למנצחים בתחרויות אלו יש את הזכות ללבוש את חולצת הקשת בענן במשך השנה הבאה, וכמו כן את הזכות ללבוש רצועת יד באותם צבעים במהלך כל הקריירה שלהם.

האיגוד הוקם ב-14 באפריל 1900 על ידי התאחדויות האופניים של בלגיה, צרפת, איטליה, ארצות הברית ושווייץ. האיגוד הוקם עקב העיסוק בשאלה האם לבריטניה תותר משלחת אחת לאליפות העולם או מספר משלחות, שייצגו את אנגליה, אירלנד, סקוטלנד וויילס. עקב הוויכוח בסוגיה, בריטניה לא צורפה לאיגוד עד 1903.

בשנת 1965, בלחץ הוועד האולימפי הבין־לאומי, הקים האיגוד שתי רשויות משנה: רשות אחת שתעסוק בחובבים (Fédération Internationale Amateur de Cyclisme בראשי תיבות: FIAC) וראשות שנייה שעיסוקה היה מקצוענים (Fédération Internationale de Cyclisme Professionnel בראשי תיבות FICP). האיגוד עצמו היווה גורם מתאם בין הרשויות. רשות החובבים הייתה גדולה יותר ושלטה באיגוד (בין היתר עקב יכולת החובבים להתחרות במשחקים האולימפיים, ונוכחותה ביותר מדינות, בעיקר מדינות הגוש המזרחי). בשנת 1992 בוטלה ההפרדה ושני הגופים, שישבו בלוקסמבורג (FICP) וברומא (FIAC), התאחדו ועברו לאגל, בקרבת הוועד האולימפי הבין־לאומי, היושב בלוזאן. בשנת 2005 החל UCI בסדרת מרוצי אופניים הנקראת UCI ProTour (בתרגום חופשי מאנגלית – טור מקצועני), אשר מחליפה את הסדרה הקודמת שנקראה *UCI World Cup* (*גביע העולם*). בשונה מסדרת גביע העולם, ה-ProTour כולל בתוכו את שלושת הגראנד טורים – מרוצי הכביש הגדולים בעולם: הטור דה פראנס, הג'ירו ד'איטליה והוואלטה אספניה. משנת 2009 תפס את מקומו סבב ה-UCI World Tour, שכולל מלבד הגרנד טורס עוד מרוצים בכירים, כמו חמשת המונומנטים, טור דה סוויס, קריטריום דו דופינה ועוד. ה-UCI WorldTeam מתייחס לקבוצות, זוהי רשימת 18-19 הקבוצות הבכירות בענף שמקבלות הזמנה אוטומטית לכל המרוצים הגדולים, הסבב המשני הוא סבב ה-UCI ProTeam, שנקרא עד 2020 בשם "UCI Pro Continental", והוא הסבב המשני לקבוצות, וארבע קבוצות מהדרג הזה מקבלות הזמנה לכל אחד מהגרנד טורס, בעוד כל קבוצות ה-WorldTeam מקבלות הזמנה אוטומטית.

נשיאי ה-UCI
-----------

הלוגו הקודם של האיגוד הבין־לאומי לאופניים

| # | שם | מדינה | תקופת כהונה |
| --- | --- | --- | --- |
| 1 | אמיל דה בוקלר | בלגיהבלגיה בלגיה | 1900–1922 |
| 2 | ליאון ברטון | צרפתצרפת צרפת | 1922–1936 |
| 3 | מקס בורגי | שווייץשווייץ שווייץ | 1936–1939 |
| 4 | אלבני קוליניון | בלגיהבלגיה בלגיה | 1939–1947 |
| 5 | אשיל ז'ואנרד | צרפתצרפת צרפת | 1947–1958 |
| 6 | אדריאנו רודוני | איטליהאיטליה איטליה | 1958–1981 |
| 7 | לואיס פויג | ספרדספרד ספרד | 1981–1990 |
| 8 | היין ורברוחן | הולנדהולנד הולנד | 1990–2006 |
| 9 | פאט מק'קייד | אירלנדאירלנד אירלנד | 2006–2013 |
| 10 | בריאן קוקסון | הממלכה המאוחדתהממלכה המאוחדת הממלכה המאוחדת | 2013–2017 |
| 11 | דוויד לפארטייה | צרפתצרפת צרפת | 2017– |

ראו גם
------

* אליפות העולם באופני כביש
* גביע העולם באופני הרים

קישורים חיצוניים
----------------

ויקישיתוף מדיה וקבצים בנושא **האיגוד הבין-לאומי לאופניים** בוויקישיתוף
* אתר האינטרנט הרשמי של האיגוד הבין-לאומי לאופניים
* האיגוד הבין-לאומי לאופניים, ברשת החברתית פייסבוק

* האיגוד הבין-לאומי לאופניים, ברשת החברתית אקס (טוויטר)

* האיגוד הבין-לאומי לאופניים, ברשת החברתית אינסטגרם

* האיגוד הבין-לאומי לאופניים, סרטונים בערוץ היוטיוב
* תקנון ה-UCI מתורגם לעברית (אורכב 01.02.2014 בארכיון Wayback Machine), אתר איגוד האופניים בישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007578461005171
* BNE: XX142632
* BnF: cb12977324z (data)
* GND: 5173947-1
* ISNI: 0000 0001 2164 7194
* LCCN: n2005016171
* SUDOC: 144210770
* VIAF: 136238922
* WorldCat: lccn-n2005016171

 |